Molaotheo wa Aforika Borwa o dira gore Khansele ya Bošetshaba ya Diporofense (NCOP) e netefatse gore dikgatlhego tsa diporofense di tsewa tsia mo lephateng la bošetshaba la puso. Seno se fitlhelelwa ka go tsaya karolo mo tsamaisong ya peomelao ya bošetshaba le ka go nna le foramo ya bosetšhaba e mo go yona merero ya setšhaba e e amang diporofense e sekwasekwang.
Mosolamogolo wa NCOP ke go ngangisana, go fetisa molao le go ela tlhoko (lebelela) ditiro tsa puso.
NCOP e emela diporofense go netefatsa gore dikgatlhego tsa diporofense di tsewa tsia mo lephateng la bošetshaba la puso.
Mosola wa NCOP ke go netefatsa gore dintlha tsa bosetšhaba tsa puso ya porofense le tsa pusoselegae di elwa tlhoko.
Beke ya porofense ya NCOP ke eng?
NCOP e tlhomile Beke ya Porofense go netefatsa gore diporofense di tshameka karolo e e botlhokwa mo ditirong tsa Palamente ya bosetšhaba.
Mo go yona beke e, baemedi ba diporofense mo NCOP le balekane ba bona ka kemo ba diporofense ba etela baagi gore ba netefatse gore ba bona tshedimosetso ka tlhamalalo ka ga ditlhoko le dikgwetlho tsa batho.
Beke ya Porofense e dira gore Molaotheo o diragatswe, ka go gapeletsa gore NCOP e netefatsa gore dikgatlhego tsa diporofense di tsewa tsia mo lephateng la bosetšhaba la puso.
Beke ya Porofense e netefatsa gore baemedi ba diporofense mo NCOP ba nna ba itse ka ditlhabololo, ga mmogo le dikgwetlho tse di lebaneng diporofense tsa bona.
E neela baemedi tšhono ya go dira mmogo le diporofense le go bega gape ka ga ditiro tsa bona mo NCOP ka maikaelelo a go bona ditalelo tse dišwa ka ga merero e e tshwanetseng go nna karolokgolo ya morero wa lenaneo la bosetšhaba.
Beke ya Porofense e dira gore go nne le foramo e mo go yona go refosanwang le go abelanwa dikakanyo tsa go tlisa ditirelo le dikgwetlho tse di lebaganeng le morero wa diporofense wa go diragatsa maikarabelo a tsona.
Gape e tswelela go tlhama tšhono ya Palamente le diporofense go dira mmogo mo go batleng ditharabololo le go tla ka ditsela tse di ntšhwa tsa go diragatsa ditlhoko tsa batho ba Aforika Borwa.
Go tla diragala eng ka nako ya Beke ya Porofense?
dipuso tsa diporofense - Ditonakgolo, le Maloko a Khuduthamaga (MECs) , ga mmogo le Mafapha a bona.
Baamegi ba bangwe; jaaka baeteledipele ba setso, di NGO, di CBO, e Lekgotla la Dipuso Selegae la Aforika Borwa (SALGA).
Baemedi ba diporofense mo NCOP, le balekane ba bona ka kemo ba diporofense, ba tla ela maemo tlhoko ka go etela baagi e le go netefatsa.
Baemedi gape ba tla etela diporojeke tse di tsentsweng tirisong ke puso ya bosetšhaba le ya porofense ka bobedi mo diporofenseng tsa bona.
Beke ya Porofense e tla tswela molemo jang porofense ya gago?
Ka diketelo tsa netefatso ka nako ya Beke ya Porofense, baemedi ba diporofense tsa NCOP di tla bona tshedimosetso ka tlhamalalo ka ga ditlhoko tsa batho mo diporofenseng.
Beke ya Porofense e kgontsha NCOP go nna le seabe mo tswelelopeleng ya puso ka go netefatsa gore matshwenyego a porofense le a selegae a tsewa tsia mo go direng dipholisi tsa bosetšhaba.
E tswelela go kgontsha dipuso tsa porofense, selegae, le bosetšhaba go dira mmogo ka katlego le nonofo gore di tle di netefatse tliso ya ditirelo e e atlegileng.